tartuNLP/wikipedia-smugri-20251201 huggingface dataset:
E=mc²

E=mc² on kuuluisa yhtälö, joka usein yhdistetään Albert Einsteinin erityiseen suhteellisuusteoriaan. Se merkitsee, että energian "E" ja massan "m" välillä on yhteys. Kerroin "c²" on valonnopeuden toinen potenssi eli valonnopeuden neliö. Yhtälö on johdettu erityisestä suhteellisuusteoriasta, eikä siis varsinaisesti kuulu itse teoriaan vaan on sen seuraus.
E=mc² on lyhennys kaavasta E²=(mc²)²+(pc)², jossa p ilmaisee kappaleen liikemäärää. Yleensä tämä supistetaan pois.
Yhtälö esiintyy hiukan erilaisessa muodossa Einsteinin vuonna 1905 kirjoittamassa artikkelissa "Riippuuko kappaleen hitaus sen energiasta?" () Artikkeli julkaistiin "Annalen der Physik" -aikakauskirjan numerossa 13.
Yhtälö kertoo, että kun kappaleella on massaa, sillä on tietty määrä energiaa, vaikka se olisi levossa. Tätä energiaa kutsutaan usein kappaleen lepoenergiaksi. Käänteisesti vaikka fotonien lepomassa on nolla, niillä on kuitenkin liike-energiaa. Yhtälö on käyttökelpoinen kaikissa tilanteissa, joissa massa ja energia muuttuvat toisikseen, kuten ydinreaktioissa. Tällöin "E" voidaan ajatella energiana, joka vapautuu, kun tietty massa "m" annihiloituu tai päinvastoin. Yhtälö selittää myös tähtien energiatuotannon. Vastaavasti voidaan suuri määrä energiaa muuttaa massaksi, kuten tapahtuu esimerkiksi hiukkaskiihdyttimissä. Tämä pätee myös näin: Kun taskulamppu on päällä, siitä säteilee fotoneja, joilla on energiaa. Tällöin taskulampun massa pienenee yhtälön mukaisesti. 
Perustavammalla tasolla yhtälö "E=mc²" ilmaisee, että energia ja massa ovat saman asian eri puolia.
Populaarikulttuurissa.
"E=mc²" on yksi kaikkien aikojen kuuluisimmista yhtälöistä, ja sen tuntevat usein nekin, jotka eivät tiedä sen merkitystä. Sitä käytetään usein tieteen tai nerouden symbolina. Yhtälö on ainoa Stephen Hawkingin kirjassa "Ajan lyhyt historia" esiintyvä yhtälö, koska Hawkingin mukaan joku oli sanonut, että jokainen kirjassa esiintyvä yhtälö puolittaisi kirjan lukijamäärän.
Predestinaatio

Predestinaatio eli ennaltamäärääminen on uskonsisältö, jonka mukaan jumalat tai muut voimat määräävät ihmisen kohtalon. Kristillisessä teologiassa ennaltamääräämisopin kehitti Augustinus. Hänen mukaansa kristinuskon Jumala valitsee toiset ihmiset pelastukseen ja toiset kadotukseen. Augustinuksen lisäksi kristinuskon historian merkkihenkilöistä predestinaatio-oppia on puolustanut ainakin Jean Calvin, ja predestinaatio-oppia esiintyy edelleen kalvinismissa, mutta kalvinistit kiistelevät keskenään sen tarkasta sisällöstä. Luterilainen kirkko ei ole omaksunut Augustinuksen niin kutsuttua kaksinkertaista predestinaatio-oppia, jonka mukaan Jumala on edeltä käsin määrännyt osan ihmisistä pelastukseen ja osan kadotukseen.
Kirkkoisät.
Kirkkoisistä Augustinus oli predestinaation merkittävin kannattaja. Sen sijaan esimerkiksi Johannes Damaskolainen vastustaa predestinaatio-oppia teoksessaan "Ortodoksisen uskon tarkka esitys:"
Luterilainen kirkko.
Luterilaisen kirkon oppiin kuuluu ennalta määräytyminen niin kuin se esitetään "Yksimielisyyden ohjeessa", joka luterilaisen kirkon mukaan lukeutuu luterilaisiin tunnustuskirjoihin. Se määrää predestinaatiosta seuraavaa:
Islam.
Šiia-muslimit hylkäävät predestinaation, mutta muslimien enemmistön muodostavat sunnit kannattavat sitä. Tätä kuvastaa muslimien suosima lausahdus ”Inshallah” (jos Jumala tahtoo). Ilmaisu tulee Koraanista, joka lausuu: ”Älä sano mistään ’teen sen huomenna’ lisäämättä: ’Jos Jumala niin tahtoo’.” (Koraani 8: 24). 
Sunni-muslimien positioon liittyvät samat filosofiset ongelmat kuin kristinuskossa. Niihin kuuluu teodikea-ongelma eli kysymys siitä, miksi Jumala kaikkivaltiaana sallii pahan. Vastaava ongelma on kysymys kohtalosta. Jos Jumala määrää kaikesta, miten ihminen voi olla vastuussa omasta pelastuksestaan? Kristinuskossa kysymykseen on esitetty erilaisia vastauksia. Islamissa ratkaisu on painottunut fatalismiin, ja usko kohtaloon on yksiislamin uskonkappaleista. Islamilainen fatalismi on lännessä usein ollut arvostelun kohteena. Winston Churchill, joka oli tutustunut islamiin Sudanissa, nimitti sitä ”pelottavaksi fatalistiseksi apatiaksi”.
Transpoosi

Lineaarialgebrassa matriisin transpoosi on matriisi, joka saadaan kun alkuperäisen matriisin rivit muutetaan sarakkeiksi ja päinvastoin. Neliömatriisin transpoosi saadaan peilaamalla alkiot päälävistäjän suhteen. Matriisin A transpoosia merkitään Atr, tA, A′ tai AT.
Muodollisesti "m"×"n"-matriisin A transpoosi on "n"×"m"-matriisi AT, jolle
AT["i", "j"] = A["j", "i"] kaikilla 1 ≤ "i" ≤ "n" ja 1 ≤ "j" ≤ "m".
Esimerkiksi
formula_1
Ominaisuuksia.
Kaikille "m"×"n"-matriiseille A ja B ja kaikille skalaareille "c" pätee (A + B)T = AT + BT ja ("c" A)T = "c" (AT). Tämän perusteella transpoosi on lineaarikuvaus "m"×"n"-matriisien joukosta "n"×"m"-matriisien joukkoon.
Transpoosi on itsensä käänteiskuvaus eli (AT)T = A.
Jos A on "m"×"n"-matriisi ja B on "n"×"k"-matriisi, on (AB)T = (BT)(AT). Huomaa, että tulon tekijöiden järjestys vaihtuu. Tästä voidaan päätellä, että neliömatriisi A on kääntyvä vain, jos AT on kääntyvä. Tällöin on (A−1)T = (AT)−1.
Kahden (pysty)vektorin a ja b pistetulo voidaan laskea matriisitulona
formula_2
missä oikealla puolella oleva tulo on tavallinen matriisien kertolasku.
Jos A on mielivaltainen reaalikertoiminen "m"×"n"-matriisi, on ATA positiivisesti semidefiniitti matriisi.
Jos A on "n"×"n"-matriisi jossain kunnassa, on A similaarinen transpoosinsa AT kanssa.
Lisää määritelmiä.
Jos neliömatriisi A on itsensä transpoosi, A:ta sanotaan symmetriseksi. Siis A on symmetrinen vain, jos
formula_3
Ortogonaalinen matriisi on matriisi A, jolle A-1=AT.
Jos neliömatriisille A pätee AT=-A, sanotaan A:ta vinosymmetriseksi.
Kompleksikertomisen matriisin A konjugaattinen transpoosi A* saadaan kun A transponoidaan ja sen jälkeen jokaisesta alkiosta otetaan kompleksikonjugaatti.
Lineaarikuvausten transpoosi.
Jos "f": V→W on vektoriavaruuksien välinen lineaarinen operaattori duaaliavaruuksinaan W* ja V*, on "f":n transpoosi määritelmän mukaan lineaarikuvaus t"f" : W*→V*, jolle
formula_4   kaikilla formula_5 W*.
Jos matriisi A on kahden kannan välinen lineaarikuvaus, on matriisi AT kahden duaaliavaruuden kannan välinen lineaarikuvaus.
A. B. Mäkelä

August (Aukusti) Bernhard Mäkelä (12. heinäkuuta 1863 Kustavi – 28. helmikuuta 1932 Sointula, Malcolm Island, Vancouver, Brittiläinen Kolumbia, Kanada) oli suomalainen toimittaja ja kirjailija sekä yksi Suomen työväenliikkeen perustajista. Kirjailijana hänen mielilajinsa oli pakina.
Mäkelä oli koulutukseltaan kansakoulunopettaja ja toimi Työmies-lehden päätoimittajana Matti Kurikan jälkeen. Yhdessä N. R. af Ursinin kanssa Mäkelä edusti työväenliikkeessä nuorsuomalaista radikalismia ja liberalismia.
Mäkelän vanhemmat olivat kansakoulunopettaja Gabriel Bernhard Mäkelä (aik. Mattson) ja Sofia Mikontytär. Hän solmi avioliiton kahdesti, ensimmäisen vuonna 1890 Emilia Sofia Strömin kanssa ja toisen vuonna 1897 Ellen Sofia Exellin kanssa.
Elämäkerta.
Mäkelä kirjoitti ylioppilaaksi vuonna 1882. Hän liittyi opiskeluaikanaan savokarjalaiseen osakuntaan 1882, jossa hän tutustui Nils Robert af Ursiniin ja Matti Kurikkaan. Mäkelä valmistui Sortavalan seminaarista kansakoulunopettajaksi 1887.
Valmistuttuaan hän muutti Kuopioon, jossa mm. avusti Minna Canthia Wapaiden Aatteiden toimittamisessa (1889–1890). Lisäksi hän työskenteli "Savon", "Tapion" ja "Uuden Savon" toimittajana vuosina 1888–1892. "Viipurin Sanomien" toimittajana hän toimi 1892–1894 ja Työmiehen päätoimittajana 1899–1901.
Vuonna 1901 Mäkelä muutti Matti Kurikan perustamaan Sointula-yhteisöön Kanadaan. Hän palasi Suomeen vuosiksi 1905–1910, ja sen jälkeen hän palasi taas takaisin Kanadaan Sointula-yhteisöön. Mäkelä toimi Sointulassa osuuskaupanhoitajana ja majakanvartijana.
Mäkelä vietti vanhuutensa Sointulan ihanneyhteiskunnan vaatimattomissa puitteissa ja sai majakanvartijan toimestaan pientä eläkettä Kanadan valtiolta.
Kirjallinen toiminta.
Kirjailijana Mäkelä käytti nimeä Kaapro Jääskeläinen. Hänen kirjailijanimiään olivat myös A. B. M., A. B. Mäkelä, Jeaskelinen, Koapro, Jääskeläinen, K., Jääskeläinen, Kaapo, Austin McKela, A. McKela, Tuomas.
Kaapro Jääskeläisen pakinoita julkaistiin Iloisia juttuja -nimisinä kokoelmina, joita on kaikkiaan neljä ja jotka ovat nykyisin saatavissa vapaasti sähköisinä. Parhaimmillaan niissä on ajatonta kieli-iloittelua, joka on kohtuullisesti kestänyt aikaa. Niiden tarinat perustuvat usein anekdootteihin.
The Kick Inside

The Kick Inside on brittiläisen laulajan Kate Bushin ensimmäinen, 17. helmikuuta 1978 julkaistu albumi. Hän oli tehnyt sen kappaleet usean edellisen vuoden aikana. Emily Brontën romaanin ("Humiseva harju") pohjalta nimetty ”Wuthering Heights” nosti Bushin maailmanmaineeseen, ja single saavutti listaykkössijan Britanniassa sekä Australiassa.
Albumin julkaisuissa on ollut kuusi erilaista kansikuvaa. Tässä artikkelissa käytetty kuva on tavallisen Britannian julkaisun kansi, joka on niistä yleisin.
Heidi Pelttari

Heidi Pelttari (s. 2. elokuuta 1985 Tampere) on suomalainen jääkiekkoilija. Hän edustaa SM-sarjassa pelaavaa Tampereen Ilvestä. Hän on pelipaikaltaan puolustaja.
Pelttari pelasi Suomen joukkueessa Torinon 2006 talviolympialaisissa, joissa Suomi oli neljäs, ja Vancouverin 2010 talviolympialaisissa, joissa Suomi sai pronssia. Hän oli mukana MM-kisajoukkueessa vuosina 2005, 2007, 2008 ja 2009. Kaksissa viimeisissä MM-kisoissa hän saavutti pronssia. Vuoden 2008 MM-kisoissa hän teki Yhdysvaltoja vastaan jatkoaikamaalin, jonka ansiosta Suomi voitti ensimmäisen kerran arvokisoissa pohjoisamerikkalaisen joukkueen. Ennen Vancouverin olympialaisia hän oli pelannut 87 maaottelua ja tehnyt niissä 11 maalia.
Pelttari aloitti jääkiekkouransa 1. divisioonajoukkueessa Ylöjärven Ilveksessä ennen kuin hän siirtyi naapuriseuraan Tampereelle. Tampereen Ilveksessä hän voitti SM-kultaa 2006 ja SM-hopeaa vuosina 2004 ja 2005. 
Pelttari siirtyi syksyllä 2006 opiskelemaan Yhdysvaltoihin, Minnesotan yliopistoon, jossa hän pelasi yliopistojoukkue Bulldogsissa ja voitti vuonna 2008 Yhdysvaltain yliopistomestaruuden. Kaudella 2009–2010 hän pelasi WWHL-puoliammattilaisliigassa Minnesota Whitecaps -joukkueessa mutta palasi tammikuuksi 2010 Suomeen ja Ilveksen joukkueeseen. Ilves saavutti hopeaa 2011 ja 2012 sekä pronssia 2015. Nykyisin Pelttari työskentelee fysioterapeuttina.
Pelttari kuului Euroopan Cupin voittaneeseen Ilveksen joukkueeseen 2011.
Deodorantti

Deodorantti eli raikaste on kosmeettinen tuote, jota levitetään tai suihkutetaan kainaloihin, ehkäisemään hien hajua. Puhdas ihmishiki ei haise, mutta sen seassa elävät bakteerit viihtyvät hyvin lämpimässä ja kosteassa ja aiheuttavat voimakasta hajua. Deodorantti keksittiin 1800-luvulla.
Deodorantit sekä ehkäisevät bakteerien kasvua että sisältävät hajusteita, joilla peitetään mahdollisia hajuja.
Deodorantti voidaan levittää iholle suihkepullosta, roll-on-puikosta tai voiteena.
Usein sanaa deodorantti käytetään virheellisesti antiperspiranteista. Niitä kuten deodoranttejakin levitetään tavallisesti kainaloon, ja niiden kuten deodoranttienkin tarkoitus on ehkäistä käyttäjän hienhajua, mutta erona on se, että antiperspirantti estää hien erittymisen kyseiseltä alueelta tukkimalla hikirauhaset mutta deodorantti hävittää hajua erittyvästä hiestä. Antiperspirantteina käytetään alumiiniyhdisteitä, kuten alumiinikloridia, alumiiniklorohydraattia ja alumiinizirkoniumia. Ne toimivat siten, että alumiiniyhdisteet reagoivat hien elektrolyyttien kanssa ja tukkivat hikirauhasen kanavan. 
Vuonna 2008 deodorantin imppaamisesta tuli ainakin hetkellisesti Jyväskylän seudulla muoti-ilmiö. Lääkäri Kalle Hoppu arvioi, että deodorantilla on tuskin päihdyttävää vaikutusta.
PTRD

PTRD () on Vasili Degtjarjovin suunnittelema 14,5 mm panssarintorjuntakivääri.
Kehitys.
Aseen suunnittelun sai tehtäväkseen Vasili Degtjarjov Natsi-Saksan hyökättyä Neuvostoliittoon kesällä 1941.Tehtävä onnistui 22. päivässä. Degtjarjov teki siitä mahdollisimman yksinkertaisen massatuotantoa varten. Kivääriä valmistettiin vuoteen 1942 mennessä 184 000 kappaletta. Ensimmäinen taistelu jossa niitä oli mukana oli taistelu Moskovan edustalla.
Ominaisuuksia.
Kivääri on lippaaton, pulttilukkoinen ja kertalaukeava, mutta puoliautomaattinen.
Piipun ja lukkomekanismin perääntyessä rekyylin voimasta lukon latausvipu osuu vastinkappaleeseen. Vipu nousee ja samalla lukko kääntyy auki ja poistaa hylsyn. Patruunaa varten on ura joka ohjaa patruunan patruunapesään nopeuttaen lataamista.
Kiväärin kaliiperi on 14,5 x 114, joka oli kehitetty 1938.
Luodin lähtönopeus oli n. 1000 m/s. Kiväärin paras läpäisy oli 40 mm 90°:n kulmassa 100 m:n etäisyydeltä. 60°:n kulmassa tulos oli 30 mm. Patruunatyyppejä oli kaksi. B-32 oli panssarisytytysluoti teräsytimellä. B-41 luodissa oli volframkarbidi ydin, ja luodin läpäisy oli selvästi parempi. Luodit painoivat 64 ja 65 grammaa vastaavasti.
Kivääri oli tehokas hyökkäyksen alkuvaiheessa Saksan Panzerkampfwagen I, II ja III -tyyppejä vastaan. 1943 eteenpäin asetta käytettiin pääasiassa kevyesti panssaroituja ajoneuvoja ja pesäkkeitä vastaan sekä materiaalin ja ajoneuvojen tuhoamiseen.
Ptrd oli samantyyppisen PTRS:n kanssa puna-armeijan ainoa kevyt panssarintorjunta-ase, kunnes Yhdysvallat toimitti ensimmäiset singot.
Toisen maailmansodan ohella myös Pohjois-Korean ja Kiinan joukot käyttivät PTRD:tä Korean sodassa, missä sitä käytettiin edellä mainitun tyyppisiin kohteisiin.
Positiivisesti definiitti matriisi

Positiivisesti definiitti matriisi on hermiittinen matriisi, jolla on monia samoja ominaisuuksia kuin positiivisilla reaaliluvuilla. Termin kanssa samantapainen termi on positiivisesti definiitti symmetrinen bilineaarinen muoto (eli seskvilineaarinen muoto, kompleksimatriisien tapauksessa).
Yhtäpitäviä määritelmiä.
Olkoon formula_1 kokoa formula_2 oleva hermiittinen matriisi. Seuraavassa merkitään matriisin tai vektorin formula_3 transpoosia formula_4:llä ja konjugaattista transpoosia formula_5:llä. Matriisin formula_1 sanotaan olevan positiivisesti definiitti, jos sillä on yksikin (ja siten kaikki) seuraavista yhtäpitävistä ominaisuuksista:
Analogiset väitteet ovat voimassa, jos formula_1 on reaalinen symmetrinen matriisi korvaamalla formula_8 formula_9:llä ja konjugaattinen transpoosi transpoosilla.
Differentiaalioperaattori

Matematiikassa differentiaalioperaattori on derivoituvaan funktioon kohdistuva operaattori. Se palauttaa funktion derivaatan. Differentiaalioperaattori on lineaarinen.
Merkintöjä.
Useimmiten differentiaalioperaattoria käytetään kun halutaan ottaa funktion derivaatta. Yleisesti käytettyjä merkintöjä ovat:
 formula_1
 formula_2 (kun differentioimismuuttuja tiedetään)
 formula_3 (kun differentioimismuuttuja tiedetään, mutta muuttuja on merkitty näkyviin)
Ensimmäisille derivaatoille käytetään yllä olevia merkintöjä, mutta korkeammat derivaatat merkitään seuraavasti:
 formula_4
 formula_5
 formula_6
Merkintätavan D kehitti ja käytti Oliver Heaviside, joka tarkasteli differentiaalioperaattoreita muotoa
formula_7
tutkiessaan differentiaaliyhtälöitä.
Yksi useimmiten käytetty differentiaalioperaattori on Laplacen operaattori, joka määritellään
formula_8
Toinen paljon käytetty operaattori on Θ-operaattori, jonka määritelmä on
formula_9
Akselin kaltevuus

Akselin kaltevuus (akselikallistuma) on taivaankappaleen (yleensä planeetan) pyörimisakselin kaltevuus taivaankappaleen ratatason kohtisuoraa (tai radan kohtisuoraa tai kiertoradan akselia) vastaan. Yleensä planeettojen pyörimisakselit ovat lähes pystyssä eli kohtisuorassa ratatasoonsa nähden. Maan akselin kaltevuus on noin 23,5° ja sen ansiosta meillä on vuodenajat ja kautta maapallon tasaisemmat elinolosuhteet. 
Jupiter pyörii lähes pystyssä, mutta Uranuksen akseli on lähes ratatason suuntainen. Maan ja Marsin akselikallistuman suuruus vaihtelee tuhansien vuosien kuluessa, minkä on arveltu vaikuttaneen jääkausien syntymiseen. Myös Maan akselikallistuman suunta vaihtelee noin 26 000 vuoden jaksoksi, mitä sanotaan prekessioksi. Yleisestä poikkeavien akselin kaltevuuksien arvellaan johtuneen suurista katastrofaalisista törmäyksistä planeettojen muodostumisen aikana.
Taivaankappaleiden akseleiden kaltevuuksia.
Akselin kaltevuuden kulmaa määritettäessä täytyy tietää missä suunnassa on pyörimisakselin pohjoisnapa (=planeetan pohjoisnapa) ja kiertoradan akselin pohjoisnapa. 
Perinteisesti pohjoisnapa on määritelty oikean käden säännöllä: jos käden sormien suunta vastaa pyörimissuuntaa, on pohjoinen ylös nostetun peukalon suunnalla. Tällä tavalla määriteltynä Aurinkokunnassa on kaksi planeettaa joiden pohjois- ja etelänavat ovat "ylösalaisin": Venus ja Uranus. Niiden lisäksi ylösalaisin olevat navat tiedetään olevan myös suurella transneptunisella kohteella, Plutolla. Toisaalta Kansainvälinen tähtitieteellinen unioni (engl. lyh. IAU) määritti vuonna 1982 taivaankappaleen pohjoisnavan olevan se napa, joka on Maan kiertoradan pohjoispuolen suunnalla. Edellä mainituista syistä Venukselle, Uranukselle ja Plutolle voidaan ilmoittaa kaksi eri lukua akselin kaltevuudelle.
Anders Aukland

Anders Aukland (s. 12. syyskuuta 1972 Tønsberg, Norja) on norjalainen maastohiihtäjä, olympiavoittaja ja maailmanmestari.
2002 Salt Lake Cityn olympialaisissa Aukland voitti kultamitalin Norjan viestijoukkueessa. Vuotta myöhemmin Val di Fiemmen MM-hiihdoissa hän saavutti maailmanmestaruuden viestissä ja hopeaa 30 kilometrin perinteisen hiihtotavan kilpailussa. Vuonna 2004 Aukland voitti Ruotsissa perinteisen Vaasahiihdon kautta aikain toisena norjalaisena. 2005 Oberstdorfin MM-hiihdoissa Aukland hiihti 50 kilometrin perinteisen hiihtotavan kilpailussa hopealle. 
Maailmancupissa Aukland on urallaan voittanut kuusi osakilpailua, kaikki perinteisellä hiihtotavalla. Hän on yltänyt maailmancupissa palkintokorokkeelle yhteensä kolmetoista kertaa.
Ski Classics -sarjassa Aukland kilpailee Team Santanderin riveissä. Ski Classics -sarjassa Aukland on urallaan voittanut yhdeksän osakilpailua ja ollut palkintokorokkeella yhteensä kaksikymmentäkolme kertaa.
Aukland on 179 senttimetriä pitkä ja painaa 69 kilogrammaa.
Tobias Angerer

Tobias Angerer (s. 12. huhtikuuta 1977 Traunstein) on saksalainen entinen maastohiihtäjä.
Angerer saavutti 2002 Salt Lake Cityn olympialaisista pronssia Saksan viestijoukkueessa ja oli seitsemäs sprinttikilpailussa. Val di Fiemmen MM-kilpailuissa 2003 hän sijoittui sprintissä neljänneksi. 2005 Oberstdordin MM-hiihdoista hän sai hopeaa viestistä. 2006 Torinon olympialaisissa Angerer hiihti 15 kilometrin perinteisen hiihtotavan kilpailussa pronssille ja viestissä hopealle sekä oli kahdestoista yhdistelmäkilpailussa. MM-kisoissa 2007 Angerer sijoittui hopealle 30 kilometrin yhdistelmäkilpailussa ja pronssille 15 kilometrin vapaan hiihtotavan kilpailussa. Lisäksi hän oli neljäs 50 kilometrillä, viestissä ja parisprintissä. Liberecin MM-kilpailuissa 2009 hän sai parisprintissä ja viestissä hopeaa sekä 50 kilometrillä pronssia. Yhdistelmäkilpailussa hän oli seitsemäs ja 15 kilometrillä yhdeksäs. Vancouverin olympialaisissa 2010 Angerer oli hopealla yhdistelmäkilpailussa, neljäs 50 kilometrin perinteisen hiihtotavan yhteislähtökilpailussa ja seitsemäs 15 kilometrin vapaan hiihtotavan kilpailussa. Oslon MM-kilpailuissa 2011 hän sai pronssia viestissä sekä sijoittui 50 kilometrillä kuudenneksi, yhdistelmäkilpailussa kahdeksanneksi ja 15 kilometrin perinteisellä yhdeksänneksi. Val di Fiemmen MM-kilpailuissa 2013 hän oli yhdistelmäkilpailussa yhdeksäs ja 50 kilometrillä kolmastoista.
Maailmancupin kokonaiskilpailun Angerer voitti kausina 2005–2006 ja 2006–2007. Henkilökohtaisia osakilpailuvoittoja hän saavutti 10. Ensimmäisen voittonsa hän saavutti 6. tammikuuta 2004 Falunissa takaa-ajokisassa. Angerer voitti ensimmäisen Tour de Ski -kilpailusarjan kaudella 2006–2007. Angerer lopetti hiihtouransa kauden 2013–2014 jälkeen.
Sanduri

Sanduri (myös sandur) on kuivalla maalla oleva, jäätikön sulamisvesien kuljettaman hiekan tuottama jokisuistoalue. Sandurialue on yleensä leveä ja lievästi loiva, ja siinä mutkittelee joen uomia sekalaisesti rinnakkain.
Sandureita on muun muassa Islannissa, Huippuvuorilla ja Kerguelenissa. Maailman laajin sanduri on Islannin Skeiðarársandur (1 300 km²). 
Jäätikön sisäiset vulkaaniset purkaukset saattavat tuottaa rajuja vesiryöppyjä sanduriin. Vuonna 1996 Skeiðarársanduriin tulvi vettä 50 000 m³/s, mikä on valtavasti verrattuna normaaliin kesävirtaukseen 200–400 m³/s.
Jääkaudella sandureita on esiintynyt laajoilla alueilla jäätiköiden nykyisen esiintymisalueen ulkopuolella. Jääkauden aikaisia vanhoja sandureita on Suomessakin, esimerkiksi Sairakkalan nummi Hollolassa ja Hyrtiälänkangas Asikkalan ja Heinolan rajalla.
Lina Andersson

Lina Andersson (s. 18. maaliskuuta 1981 Jällivaarassa) on ruotsalainen maastohiihtäjä.
Nuorten maailmanmestaruuskilpailuissa hän voitti maailmanmestaruuden perinteisen tyylin viiden kilometrin matkalla vuosina 1999 ja 2001 sekä sijoittui toiseksi 15 kilometrin vapaan tyylin yhteislähtökilpailussa 2001. MM-kilpailuihin hän osallistui viidesti vuosina 2001–2009 ja talviolympialaisiin Salt Lake Cityssä 2002 ja Torinossa 2006. 2005 Oberstdordin MM-kisoissa hän saavutti henkilökohtaisessa sprinttikilpailussa hopeaa. Vuotta myöhemmin Torinon olympialaisissa hän voitti Anna Dahlbergin kanssa sprinttihiihdon parikilpailussa olympiakultaa. Liberecin MM-kilpailuissa 2009 he saivat samassa lajissa hopeaa. Viestissä Andersson hiihti avausosuuden Ruotsin pronssijoukkueessa.
Maailmancupissa Andersson osallistui 102 henkilökohtaiseen osakilpailuun, joista hän voitti kaksi osakilpailua ja sijoittui palkintokorokkeelle kahdeksan kertaa. Voitot hän saavutti perinteisen tyylin sprinteistä Lahdessa maaliskuussa 2005 ja Otepäässä tammikuussa 2006. Maailmancupin kokonaiskilpailussa hän sijoittui kolmesti 15:nneksi ja sprintticupissa kahdesti neljänneksi.
Andersson lopetti kilpauransa kauden 2010–2011 jälkeen.
Subglasiaalinen uoma

Subglasiaalinen uoma tai -kuru eli jäätikköjokiuoma tai -kuru on jäätikön alisen sulamisveden moreenissa tai kalliossa aiheuttama kulutusmuoto. Niitä syntyy mannerjäätikön tai vuoristojäätikön peittämillä alueilla, joilla vuodenaikojen aiheuttamat sulamisvedet pääsevät virtaamaan jäätiköiden alla. Ne paljastuvat näkyville jäätikön sulettua pois. Suomessa tällaiset uomat ja kurut ovat syntyneet viimeisen Veiksel-jääkauden loppupuolella.
Mannerjään päällä sulavat vedet joko valuvat jäänreunan alle nielu-uomien kautta tai putoavat jäätikössä olevien halkeamien kautta jäätikön pohjalle, jossa vedelle muodostuu suuri hydrostaattinen paine. Paine työntää vettä kohti jäätikön reunaa, jossa sille on pienin vastapaine. Virtaavan sulamisveden tieltään sulattama jää aukeaa jäätunneiliksi, jotka risteilevät jään ja maankamaran välissä ja aukeavat lopulta jäätikön reunalla tunnelinsuuksi, joista jäätikköjokien vesi purkautuu esille.
Paine jäätunneleissa saattaa painaa sulamisvettä hyvinkin vauhdikkaasti eteenpäin ja veden virtaus tempaa mukaansa routaisesta maankamarasta, joka on usein moreenia, irti sulanutta maa-ainesta ja kiviä. Uoma syntyy veden ja irronneen maa-aineksen yhteisvaikutuksesta, kun se hioo syvenevästä uomasta pois aina uusia moreenikerroksia. Jäätikköjoen eroosio kuluttaa alla olevaa maankamaraa siinä missä mannerjäätikön seinämien jäätäkin. Jos tunnelissa virtaava jäätikköjoki on pitkäikäinen, tavoittaa eroosio lopulta moreenipatjan alla olevan kallioperän. Kallion rikkinäinen pintakaan ei kestä jäätikköjoen eroosiota, vaan siitä irtoaa pintakalliota pois ja vasta ehjä kallio voi pysäyttää eroosion. Ehjä kalliopintakin voi vielä kulua sileäksi, mitä todistavat silokalliopinnat ja hiidenkirnut kurujen pohjilla. Ne ovat syntyneet, kun veden kuljettamat kivet ovat kulutaneet puhdasta kivipintaa riittävän pitkään.
Pois kulkeutunut maa- ja kiviaines osallistui jäätunnelien rauhallisimmissa osissa harjujaksojen muodostumiseen ja jäätunnelien ulkopuolella jäätikköjokisuiston tai sandurin muodostumiseen. Jäätunnelien uomat jäivät paljaiksi vain, mikäli kaikki hiekka, sora ja kivet tempautuivat veden vietäviksi jäätikkötunnelin muihin osiin. Tällaisia kohtia tiedetään olleen niissä maaston kohdissa, joissa vesi virtasi jäätunnelissa rinnettä alaspäin tai missä kallioperän ruhjeissa ja murroksissa olevissa kapeikoissa oli vedenvirtauksta kiihdyttävä kohta.
Esimerkkejä.
Suomessa subglasiaalisia kuruja löytyy erityisen paljon Pohjois-Suomessa, missä mannerjäätikkö suli merenpinnan yläpuolella. Näitä ovat esimerkiksi
Anna Olsson

Anna Olsson (o.s. Dahlberg (s. 1. toukokuuta 1976 Gundmundrå, Ruotsi) on entinen ruotsalainen maastohiihtäjä. Hän oli erikoistunut sprinttimatkoille. 
2005 Oberstdorfin MM-hiihdoissa Dahlberg sijoittui sprintissä neljänneksi. 4. helmikuuta 2006 hän saavutti Davosissa ensimmäisen maailmancupin osakilpailuvoittonsa, sprintissä. Samana kevättalvena hän 2006 Torinon olympialaisissa voitti yhdessä Lina Anderssonin kanssa sprintin perinteisen tyylin parikilpailussa olympiakultaa. Henkilökohtaisessa sprintissä hän oli kymmenes. Sapporon MM-kilpailuissa 2007 hän sijoittui sprintissä neljänneksi ja Liberecissä 2009 viidenneksi. Parisprintissä hän saavutti hopeaa. Vancouverin olympialaisissa 2010 hän oli sprintissä neljäs ja 30 kilometrillä yhdeksäs. Samalla kaudella hän voitti Tukholman maailmancup-sprintin.
Olsson on sijoittunut sprintticupin kokonaispisteissä kolmanneksi kausilla 2003–2004 ja 2004–2005. 
Olsson lopetti uransa kauden 2009–2010 jälkeen. 
Anna Olsson avioitui kesällä 2008 hiihtäjä Johan Olssonin kanssa.
Alevtina Koltšina

Alevtina Pavlovna Koltšina (os. Leontjeva; ; 11. marraskuuta 1930 Pavlovski, Permin aluepiiri – 1. maaliskuuta 2022) oli neuvostoliittolainen maastohiihdon olympiavoittaja ja seitsenkertainen maailmanmestari.
Cortina d’Ampezzon 1956 olympialaisissa Koltšina saavutti hopeaa Neuvostoliiton viestijoukkueessa ja sijoittui 10 kilometrillä neljänneksi. Lahden MM-kisoissa 1958 hän voitti kultaa sekä 10 kilometrillä että viestissä. Neljä vuotta myöhemmin Zakopanen MM-kisoissa hän uusi mestaruutensa kympillä ja viestissä sekä voitti kultaa myös viiden kilometrin kilpailussa.
Innsbruckin 1964 olympialaisissa Koltšina voitti viestikultaa ja saavutti pronssia viidellä kilometrillä sekä sijoittui 10 kilometrillä seitsemänneksi. Oslon MM-kisoissa 1966 Koltšina saavutti jälleen kultaa viidellä kilometrillä ja viestissä, mutta jäi kymmenellä kilometrillä hopealle maannaisensa Klavdija Bojarskihin taakse. Vielä Grenoblen 1968 olympialaisista Koltšina saavutti pronssia viidellä kilometrillä ja viestissä sekä sijoittui 10 kilometrillä seitsemänneksi.
Koltšinan aviomies Pavel Koltšin oli myös aikanaan huippuhiihtäjä. Koltšinit muuttivat asumaan Viroon ja heille myönnettiin urheilusaavutustensa myötä maan kunniakansalaisuus.
Vagit Alekperov

Vagit Jusufovitš Alekperov, (s. 1. syyskuuta 1950 Baku, Azerbaidžanin SNT) on Venäjän azerbaidžanilainen oligarkki. Alekperov oli Venäjän suurimpiin kuuluvan öljy-yhtiö Lukoilin pääjohtaja. Kansallisuudeltaan hän on azeri.
Alekperov oli Lukoilin pääjohtaja huhtikuuhun 2022 asti, jolloin ilmoitettiin hänen erostaan, mutta eron syytä ei kerrottu. Lukoil oli jo maaliskuussa vaatinut Venäjän sotatoimien lopettamista Ukrainassa.
Forbesin vuoden 2018 listauksessa Alekperov oli noin 16,4 miljardin dollarin netto-omaisuudella mitattuna Venäjän kuudenneksi ja maailman 78. rikkain henkilö. Alekperov on naimisissa ja hänellä yksi lapsi. Hänellä on hyvät suhteet Venäjän presidenttiin Vladimir Putiniin.
Henkilöhistoria.
Alekperov syntyi Bakussa Azerbaidžanin neuvostotasavallassa vuonna 1950. Hänen isänsä Jusuf työskenteli öljykentillä koko ikänsä, ja Vagit seurasi isänsä jalanjälkiä saaden 18-vuotiaana ensimmäisen työpaikkansa alalta. Isä Jusuf oli azeri-muslimi, joka kuoli poikansa ollessa nuori. Äiti Tatjana oli puolestaan venäläinen ortodoksi. Valmistuttuaan Azerbaidžanin öljy- ja petrokemian-instituutista hän kouluttautui insinööriksi ja työskenteli Kaspianmeren öljykentillä. Alekperov lähetettiin vuonna 1979 Länsi-Siperiaan, missä hänestä tuli myöhemmin paikallisen öljy- ja kaasutuottajan "Kogalymneftgazin" johtaja. Vuonna 1990 hänet nimitettiin Neuvostoliiton öljyn- ja kaasuntuotannosta vastaavaksi apulaisministeriksi.
Ministerinä Alekperov käytti valtaansa ajamalla Venäjän kolmen suurimman öljykentän yhdistämistä yhdeksi yhtiöksi. Vuonna 1991 nämä kolme öljykenttää, Langepas, Urai ja Kogalymneft, yhdistettiin yhdeksi valtionyhtiöksi, joka sai nimen LUKoil. Alekperov luopui ministerintehtävistään ja aloitti yhtiön pääjohtajana. Vuoden 1993 yksityistämisen myötä LUKoilin hallinta siirtyi Alekperovin käsiin.
Nykyään Lukoil kuuluu maailman suurimpien öljy-yhtiöiden joukkoon. Monien muiden oligarkkien tapaan myös Alekperov on toiminut myös media- ja pankkimaailmassa.
Oleg Deripaska

Oleg Vladimirovitš Deripaska (, s. 2. tammikuuta 1968 Dzeržinsk, Neuvostoliitto) on venäjänjuutalainen oligarkki. Deripaska on ostanut itselleen myös Kyproksen kansalaisuuden.
Liike-elämän aikakauslehti Forbes listasi maaliskuussa 2007 hänet maailman 40. rikkaimmaksi henkilöksi. Deripaska on naimisissa. Hänen vaimonsa kuuluu Venäjän entisen presidentin Boris Jeltsinin perheeseen. Venäjän oligarkeista hänellä uskotaan olevan parhaat yhteydet presidentti Vladimir Putiniin.
Hän omistaa holdingyhtiön "Bazovyi element" (), joka hallitsee alumiiniyhtiötä "RUSAL" (), autonvalmistajaa "GAZ" (), lentokoneiden valmistajaa "Aviacor" () ja vakuutusyhtiötä "Ingosstrah" ().
Deripaska on Yhdysvaltain, EU:n ja Britannian pakotelistalla, mikä tarkoittaa, että hänen varojaan on jäädytetty ja hän on liiketoiminta- ja matkustuskiellossa näissä maissa. EU:n listalle hän päätyi, koska hänen omistamansa asetehdas toimitti miehistönkuljetusajoneuvot, joilla Venäjä hyökkäsi Ukrainaan 2022.
Henkilöhistoria.
Oleg Deripaska valmistui Moskovan valtiollisesta yliopistosta vuonna 1993 ja vuonna 1996 hän valmistui Plehanovin talousakatemiasta (). Vuosina 1994–1997 hän työskenteli "Sajanogorsk Smelter" -yhtiön toimitusjohtajana ja vuosina 1997–2001 "Sibirski Aluminiumin" pääjohtajana.
Vuonna 2003 Deripaska omisti puolet "RusAl"-alumiiniyhtiöstä. Saman vuoden aikana hän osti 25 prosenttia lisää omistusta toiselta oligarkilta Roman Abramovitšilta. Loput 25 prosenttia hän osti oligarkeilta Boris Berezovski ja Badri Patarkatsišvili vuosien 2003 ja 2004 aikana.
Deripaska osti vuonna 2006 suuren rakennusyrityksen "Razvitiye". Myyjänä oli oligarkki Suleiman Kerimov. Kesällä 2007 osti viisi prosenttia General Motors -yhtiön osakkeista. Osuuden markkina-arvo oli 655 miljoonaa euroa.
Sijoituksistaan huolimatta Deripaskalle ei ole myönnetty viisumia Yhdysvaltoihin vuoden 1998 jälkeen. Syitä ei ole ilmoitettu.
Deripaskalla on asunto Lontoossa Belgrave Squaressa sekä 120 miljoonan euron huvijahti "Queen K" Välimerellä.
Deripaskan liiketoimet ajautuivat vaikeuksiin syksyllä 2008 kansainvälisen finanssikriisin myötä. Valtion kehityspankki Vnešekonombank myönsi RUSALille 4,5 miljardia US$ lainaa valuuttaluottojen maksuun länsimaisille pankeille.
Alumiiniteollisuus.
Lokakuussa 2006 RusAl, Sual holding ja sveitsiläinen Glencore International päättivät liittää yritystensä alumiinitoiminnot RUSAL-nimen alle. Yrityksestä tuli maailman suurin alumiinin tuottaja. Oleg Deripaska sai 66 prosentin osuuden uudesta yrityksestä. Vastaavasti Sual holdingin omistanut oligarkki Viktor Vekselberg sai 22 prosenttia.
Paperiteollisuus.
Deripaskan omistama Bazovyi element on yrittänyt saada haltuunsa myös Ilim Pulpin tehtaita ja samoin myös Arkangelin alueella Novodvinskissä sijaitsevan kartonkitehtaan. Samoin myös Balahnassa sijaitsevan sanomalehtipaperitehdas OAO Volgan kyseenalaistamalla sen yksityistämisen 1994. Bazovyi Element on yhteistyössä omistajana OOO LPK Kontinental Menedžementin kanssa, joka kuuluu OOO Kontinentalinvest -ryhmään.
Assar Rönnlund

Bernt Assar Rönnlund (3. syyskuuta 1935 Säven – 5. tammikuuta 2011 Uumaja) oli ruotsalainen maastohiihtäjä.
Rönnlund voitti Zakopanen MM-hiihdoista 1962 kultaa 15 kilometrillä ja viestissä ja sijoittui hopealle 50 kilometrillä. Samana vuonna hänet palkittiin Svenska Dagbladetin kultamitalilla. 1964 Innsbruckin olympiakisoissa hän voitti jälleen viestikultaa ja oli 50 kilometrillä hopealla. Vielä Grenoblessa 1968 hän hiihti Ruotsin joukkueessa viestihopeaa.
Ruotsin mestaruuksia Rönnlund voitti kaikkiaan 14. Vuonna 1967 hän voitti Vaasahiihdon. Salpausselän kisojen 50 km:n hiihdon hän voitti vuosina 1961, 1965 ja 1968 sekä Holmenkollenin voittaja vuosina 1962 ja 1965.
Urheilu-uran jälkeen Rönnlund selosti hiihtokilpailuja Ruotsin radiossa. Rönnlundin vaimo, suomalaissyntyinen Toini Gustafsson (o.s. Karvonen) on myös maastohiihdon olympiavoittaja.
Bazeado

Bazeado on Brighton &amp; Hovessa toimiva brasilialaista maailmanmusiikkia esittävä yhtye. São Paulossa syntynyt Pedro Martins perusti sen vuonna 1999. Yhtyeen ensimmäinen albumi oli "Requebra Nega", joka julkaistiin Mr Bongo -levy-yhtiön kautta vuonna 2001. Sen nimikappale on julkaistu myös kokoelmalevyllä "Travel Hits".
Kariologia

Kariologia eli kovakudos- ja infektiosairaudet on hammaslääketieteellinen tieteenala, joka tutkii karieksen etiologiaa, epidemiologiaa, patogeneesia, diagnostiikkaa, ehkäisyä ja hoitoa. Lisäksi kariologian alaan kuuluu suun ja leukojen infektiosairaudet.
Karies on tarttuva bakteerisairaus. Ihmisen suussa elää erittäin runsas bakteerijoukko, joka alkaa muodostua heti synnytyksen jälkeen. Ensimmäiset suun normaaliflooran bakteerit ovat peräisin jo äidin synnytyskanavasta. Syntymän jälkeen lapsi on tekemisissä ympäristön bakteereiden kanssa ja osa niistä asettuu pysyvästi suuonteloon. Varhaislapsuuden olosuhteilla on suuri merkitys sille, tuleeko suun bakteerikannasta terveyttä edistävä vai sairautta aiheuttava.
Keskeinen bakteeri karieksen synnyssä on "Streptococcus mutans". Lapsi saa sen yleensä tartuntana läheisiltä aikuisilta.
Kariologiset tutkimukset ovat osoittaneet kaksi tärkeää seikkaa:
Mutans bakteerilla on kyky tuottaa happoa, jonka avulla se liuottaa hampaan pintaa, kiillettä. Tätä ilmiötä kutsutaan demineralisaatioksi. Erityisen suurta hapon tuotto on aterioiden jälkeen, jolloin syntyy ns. happohyökkäys. Happohyökkäyksen voimakkuus on riippuvainen nautitusta ravinnosta. Jalostetut hiilihydraatit, varsinkin sokerit ovat tässä suhteessa erittäin vahingollisia hampaille.
Happohyökkäysten välillä sylki pyrkii korjaamaan hampaan pinnan vaurioita. Tätä ilmiötä kutsutaan remineralisaatioksi.
Endodontia

Endodontia on hammaslääketieteellinen tieteenala, joka tutkii pulpan eli hammasytimen anatomiaa ja fysiologiaa sekä pulpaan liittyvien sairauksien etiologiaa eli syntyä, epidemiologiaa eli väestöterveyttä, patologiaa eli tauteja, diagnostiikkaa eli syitä, ehkäisyä ja hoitoa.
Hammaslääketiede

Hammaslääketiede on lääketieteellinen tieteenala, joka tutkii purentaelimistön, hampaiston, suun ja leukojen anatomiaa eli rakennetta ja fysiologiaa eli toimintaa ja lisäksi suusairauksien, vammojen ja kehityshäiriöiden etiologiaa eli syntyä, diagnosointia eli syitä ja hoitoa.
Valtaosa hammaslääketieteen toiminnoista liittyy tavallisimpiin niin sanottuihin hammassairauksiin eli hammaskarieksen, ientulehduksen ja/tai niiden seurausten hoitoon. Tämän ohella hammaslääketiede edustaa erikoisaloineen ensisijaista asiantuntemusta myös monien muiden suun- ja leukojen alueen sairauksien diagnostiikassa sekä hoidossa. Näitä ovat leuka- ja kasvoluun murtumat, suun ja leukojen kasvaimet ja tulehdukset, leukojen alueen kasvu- ja kehityshäiriöt, suun limakalvosairaudet, leukanivelsairaudet, sylkirauhassairaudet sekä osa pään ja kasvojen kiputiloista. Koska suun alueen sairaudet monin tavoin heijastuvat myös muuhun elimistöön, on näiden hoidossa kysymys myös yksilön yleisen terveyden hoidosta.
Tieteenalan kehittyminen.
Hammaslääketiede on yksi vanhimpia lääketieteen aloja. Sen kehitys alkoi 7000 ekr. Indus-kulttuurissa. Ajalta 5000 eaa. on löydetty ensimmäisiä keinoja hoitaa kariesta. 1300-luvulle asti ajateltiin niin sanottujen hammasmatojen olevan karieksen aiheuttajia. Vuonna 2006 ranskalaiset tutkijat löysivät näyttöä hampaan poraamisesta ajalta 9000 eaa. Egyptiläiset alkoivat 1700 eaa. hyödyntää paperia hampaiden hoitamisessa. He käyttivät sitä mm. hampaiden tasapainotukseen sekä reikien täyttämiseen. Egyptiläiset olivat myös ensimmäisiä, jotka alkoivat käyttämään hammassiltoja ankkuroimalla viereiset hampaat kiinni toisiinsa rautalangalla. Hesi-re on ensimmäinen hammaslääkäriksi nimeltä tunnistettu ihminen. Hän palveli työssään faarao Djoserin hallinnon aikana noin vuosina 2667–2648 eaa.
Hammaslääketieteen erikoisalat.
Kliininen hammaslääketiede
Diagnostinen hammaslääketiede
Muut
Michael Mols

Michael Alexander Mols (s. 17. joulukuuta 1970, Amsterdam, Pohjois-Hollanti, Alankomaat) on alankomaalainen entinen jalkapalloilija, joka edusti mm. Eredivisiessä pelaavaa ADO Den Haagia. 
Uransa Eendracht'82:ssa aloittanut Mols on edustanut urallaan myös SC Cambuuria, FC Twenteä ja FC Utrechtia kotimaassaan sekä Glasgow Rangersia Skotlannissa. Hän pelasi myös nuorempana Amsterdamin Ajaxin juniorijoukkueissa. Hänen uransa koki pahan takaiskun vuonna 1999 hänen saadessaan Mestarien liigan ottelussa vakavan polvivamman.
Ammattilaisuran tilastot.
"(kausi, seura, ottelut, maalit)"
Suu- ja leukakirurgia

Suu- ja leukakirurgialla tarkoitetaan purentaelimistön ja siihen liittyvien kudosten sairauksien, tapaturmien ja puutosten diagnostiikkaa eli syitä sekä niiden kirurgista ja siihen liittyvää muuta hoitoa.
Leukakirurgia oli Suomessa aikaisemmin kirurgisten tautien suppea erikoisala. Säännöt koskivat ennen 1.7.1966 laillistettuja lääkäreitä, ja ne edellyttivät lääketieteen lisensiaatin tutkinnon (LL) lisäksi kirurgisten tautien erikoistumista sekä kahden vuoden lisäkoulutusta sen jälkeen.
Suukirurgia on Suomessa ollut hammaslääketieteen erikoisala vuodesta 1975 lähtien. Koulutuksen aloittamisen edellytyksenä oli toimiminen hammaslääkärinä kahden vuoden ajan laillistamisen jälkeen. Erikoistumisaika oli 4 vuotta. Suukirurgia muuttui leukakirurgian tapaan suu- ja leukakirurgiaksi vuonna 1999. 
Kansainvälisen suosituksen mukaan suukirurgian ja leukakirurgian erikoisalat yhdistettiin suu- ja leukakirurgiaksi Suomessa vuonna 1999. Suu- ja leukakirurgia on asetusten mukaan sekä lääketieteen että hammaslääketieteen erikoisala. Koulutusaika on kuusi vuotta.
Suu- ja leukakirurgian osa-alueet.
Suu- ja leukakirurgia voidaan jakaa osa-alueisiin seuraavasti:
Denny Landzaat

Denny Landzaat (s. 6. toukokuuta 1976 Amsterdam, Pohjois-Hollanti, Alankomaat) on alankomaalainen jalkapalloilija, joka edustaa Eredivisiessä pelaavaa FC Twenteä.
Landzaat on Amsterdamin Ajaxin junioriakatemian kasvatteja. Vuonna 1996 Alankomaiden mestaruuden voittanut Landzaat on edustanut myös MVV Maastrichtia, Willem II:ta ja AZ Alkmaaria. Hän kuului Alankomaiden maajoukkueen vakiokalustoon ja oli mukana vuoden 2006 MM-kilpailuissa.
Arie Haan

Adrianus (”Arie”) Haan (s. 16. marraskuuta 1948) on alankomaalainen entinen jalkapallovalmentaja ja ammattilaisjalkapalloilija. Hän pelasi liberona tai oikeana laitahyökkääjänä. Hän lopetti valmennusuransa vuonna 2016.
Ura pelaajana.
Pelaajaurallaan Haan edusti muun muassa Amsterdamin Ajaxia, RSC Anderlechtia ja PSV Eindhovenia. Hän pelasi myös Alankomaiden maajoukkueessa 35 ottelua, joissa hän teki kuusi maalia. Arie Haan voitti hopeaa vuoden 1974 ja vuoden 1978 MM-kisoissa. Erityisesti hänet muistetaan kahdesta kaukolaukausmaalista vuoden 1978 MM-kisoissa Saksaa ja Italiaa vastaan. Hän osallistui myös vuoden 1980 EM-kisoihin.
Ura valmentajana.
Valmentajana Haan aloitti heti pelaajauransa päättymisen jälkeen, vuonna 1984. Tunnetuimpia hänen valmentamiaan joukkueita ovat RSC Anderlecht, VfB Stuttgart ja Feyenoord Rotterdam.
Helmikuun alussa 2007 Haan ilmoitti eroavansa Kamerunin jalkapallomaajoukkueen päävalmentajan tehtävistä. Haan kertoi syyksi erimielisyydet sopimustulkinnasta. Haanin mukaan Kamerunin jalkapalloliitto vaati häntä asumaan maan pääkaupungissa Yaoundéssa. Joulukuussa 2007 Haan siirtyi valmentamaan Albanian maajoukkuetta . Albaniassa hän valmensi huhtikuulle 2009, jolloin hän sai potkut huonosti alkaneiden MM-karsintojen takia.
Kesäkuussa 2009 Haan palasi Kiinaan siirtyen maan pääsarjassa pelaavan Chongqing Lifanin päävalmentajaksi. 
Elokuussa 2009 Haan sai kolmen ottelun toimitsijakiellon heiluteltuaan erotuomarille setelinippua Chongqingin ja Guoanin välisessä ottelussa. 
Haanin pesti Chongqingissä ei täysin onnistunut, ja seura putosi Kiinan liigasta kauden 2009 päätteeksi. Tästä huolimatta hän siirtyi pääsarjaseura Tianjin Tedan peräsimeen joulukuussa 2009. Haanin debyyttikaudella Tianjin saavutti Superliigassa hopeaa, mutta kaudella 2011 seura jäi vasta 10. sijalle. Kiinan cupin mestariksi Haan kuitenkin luotsasi seuran 51 vuoden tauon jälkeen. Lokakuussa 2011 Haan ilmoitti jättävänsä seuran kauden jälkeen. 
Tammikuun alussa 2012 Haanista tuli Kiinan ykkösdivisioonassa pelaavan Shenyang Shenbein päävalmentaja. Haanin pesti päättyi erottamiseen toukokuussa 2012, kun Shenyangin menestys ei ollut toivotunlaista. Tammikuussa 2014 Haan palasi Tianjin Tedan päävalmentajaksi. Hän ei onnistunut nostamaan Tianjinia takaisin menestyksen tielle, vaan joukkue jäi Kiinan Superliigassa sijoille 7 ja 13. Haan jätti joukkueen kauden 2015 jälkeen.
Huhtikuussa 2016 Haan kertoi lopettavansa yli 30-vuotisen valmennusuransa sydäongelmien vuoksi.
Build

Build tai Build Engine on pelimoottori, jota on käytetty muun muassa ensimmäisen persoonan ammuntapeli "Duke Nukem 3D":ssä.
Build ei ole varsinaisesti 3D-pelimoottori. "Doomin" tavoin pelimaailma on rakennettu kaksiulotteisista sektoreista, ja pelimaailman objektit ja hahmot ovat kaksiulotteisia sprite-grafiikoita. Buildia pidetään ns. 2.5D-pelimoottorina, sillä jokaiselle sektorille sekä sen lattialle ja katolle voidaan määrätä oma korkeus. Myös lattian kaltevuus voidaan määrittää erikseen. Pelimoottori mallintaa sen jälkeen pelimaailman siten, että se näyttää kolmiulotteiselta.
Hammasimplantologia

Hammasimplantologia kuvaa alloplastisesta materiaalista tehtyä ankkurointijärjestelmää, joka tukeutuu leukaluuhun lävistäen kortikaalisen luun. Sillä korvataan menetetyt hampaat ja niiden toiminta (endosteal implant system).
Varsinainen nykyaikainen hammasimplantologian kehitys käynnistyi 1950-luvulla, jolloin kudosten tutkimusmenetelmät mahdollistivat haavan ja kudoksen paranemisen seurannan solutasolla.
Vuonna 1978 pidettiin ensimmäinen hammasimplantologian konsensuskonferenssi, jota tukivat niin Harvardin yliopisto kuin yhdysvaltalainen National Institutes of Health. Konferenssissä kerättiin retrospektiivista tietoa, jota analysoitiin. Konferenssissa laadittiin myös ensimmäistä kertaa standardit ja kriteeristö hammasimplantologiaan liittyen. Vuonna 1982 Torontossa Per-Ingvar Brånemark esitti työn, jonka oli aloittanut jo 15 vuotta aiemmin Göteborgissa. Brånemarkin tutkimukset osseointegraatioon – vierasesineen biologiseen luutumiseen – liittyen herättivät hammasimplantologian alan kiinnostuksen uudelleen. Toronton konferenssi toimi laaja-alaisena hyväksyntänä Brånemarkin metodiikalle ja materiaaleille, sekä on yksi merkittävimmistä tieteellisistä läpimurroista hammaslääketieteessa 1970-luvulta lähtien.
Nobeli Biocare osti Brånermarkin hammasimplantologiajärjestelmän ja on kehittänyt sitä yhä edelleen.
Nancy Greene

Nancy Catherine Greene (s. 11. toukokuuta 1943 Ottawa, Ontario, Kanada) on kanadalainen alppihiihtäjä ja olympiavoittaja.
Greene muutti jo pienenä perheineen vuoristoiselle alueelle Brittiläiseen Kolumbiaan. Innokkaiden hiihtäjien lapsena hän aloitti hiihtämisen jo nuorena.
Greene sai lempinimekseen ”tiikeri” asenteensa ja aggressiivisen laskutyylinsä ansiosta. Hän voitti kuusi Kanadan ja kolme Yhdysvaltojen mestaruutta. Vuonna 1967 Greene voitti ensimmäisen kerran järjestetyn maailmancupin ja uusi voittonsa seuraavana talvena.
Kolmansissa olympialaisissaan vuonna 1968 Grenoblessa Greene otti ensimmäiset mitalinsa. Ensin hän laski hopealle pujottelussa ja voitti sitten kultaa suurpujottelussa yhdellä olympiahistorian suurimmista eroista. Samalla hän voitti maailmanmestaruuden olympiaohjelmaan kuulumattomassa alppiyhdistetyssä. Aiemmissa olympialaisissa hänen paras sijoituksensa oli syöksylaskun seitsemäs sija Innsbruckissa 1964. Chamonix'n MM-kilpailuissa 1962 hän oli sijoittunut syöksylaskussa viidenneksi.
Greene on saanut monia palkintoja ja kunnianosoituksia, kuten Kanadan korkeimman siviilikunniamerkin, Order of Canadan. Toimittajat äänestivät hänet Kanadan vuosisadan naisurheilijaksi vuonna 1999.
Sakkara

Sakkara () on arkeologinen kohde Egyptissä 30 kilometriä etelään nykyisestä Kairosta, lähellä muinaista Memfisin kaupungin paikkaa. Sakkarassa on suuri hauta-alue, jolla sijaitsee useita pyramideja. Sakkaran nekropolis on 2,5 kilometriä pitkä ja leveä. Juuri sen pohjoispuolella on Abusirin pyramidialue.
Sakkarassa oli 11 kuninkaallista pyramidia, enemmän kuin missään muussa paikassa Egyptissä. Faaraoiden pyramidien lisäksi alueella on sivupyramideja, kuningattarien pyramideja ja Shepseskafin suuri mastaba sekä satoja hautoja, joista vanhimmat ovat 1. dynastian ajalta.
Sakkaran suurin pyramidi on Djoserin porraspyramidi 3. dynastian ajalta. Muut faaraot, jotka rakennuttivat alueelle hänen jälkeensä omat pyramidinsa, olivat Sekhemkhet, Userkaf, Djedkare Isesi, Unas, Teti, Pepi I, Merenra, Pepi II, Ibi ja Merikare tai Menkauhor.
Sakkara on osa Unescon maailmanperintökohdetta "Memfis ja sen nekropolis – pyramidikentät Gizasta Dahshuriin" vuodesta 1979.
Valentin

Valentin on monissa maissa esiintyvä miehen etunimi, lyhennetty muoto Valentinus-nimestä. Nimi johtuu latinan sanasta "valens", joka merkitsee "tervettä" ja "voimakasta". Nimen naispuolinen vastine on Valentina.
Suomessa Valentinin nimipäivä on 14. helmikuuta, joka on katolisessa kirkossa Pyhän Valentinuksen muistopäivä ja tunnetaan myös ystävänpäivänä. Vuoden 2019 loppuun mennessä Digi- ja väestötietoviraston tietojen mukaan Valentin-nimen on Suomessa saanut 3 642 miestä ja alle 28 naista.
Valentin taiteilijanimenä.
Valentin on myös seuraavien henkilöiden käyttämä taiteilijanimi tai nimimerkki:
Kuvitteellisia Valentineja.
Nimi Valentin esiintyy myös sarjakuvassa Linda ja Valentin, joka tunnetaan paremmin nimellä "Avaruusagentti Valerianin seikkailuja".
Paaman kieli

Paama on malaijilais-polynesialainen kieli, jota puhutaan Vanuatulla. Kielellä on kaksi murretta, pohjois- ja eteläpaama.. Kielellä ei ole virallista asemaa. Puhujia kielellä on noin 7000 ja se on läheistä sukua koillisambrymin kielelle, mutta näiden kielten puhujat eivät ymmärrä toisiaan.
Kieltä kirjoitetaan latinalaisin aakkosin.
Fonologia.
Konsonantit.
Lähde:
Vokaalit.
Kaikki vokaalit voivat esiintyä sekä lyhyinä että pitkinä.
Lähde:
Amiens SC

AC Amiens on ranskalainen jalkapalloseura Amiensista. Seura pelaa kaudella 2024–25 toiseksi korkeimmalla sarjatasolla Ligue 2:ssa. Seura on perustettu vuonna 1901. Seuran kotikenttä on Stade de la Licorne.
Bahrainin Grand Prix

Bahrainin Grand Prix () on Sakhirissa Bahrainissa ajettava Formula 1 -sarjan osakilpailu.
Bahrainin Grand Prix ajettiin ensimmäisen kerran kaudella 2004. Kilpailu ajetaan Bahrain International Circuit -moottoriradalla. Radan pituus on 5,412 km ja 57 kierroksisen kilpailun yhteispituus on 308,238 km.
Historia.
Bahrainin Grand Prix oli kaikkien aikojen ensimmäinen Lähi-idässä ajettu Formula 1 -kilpailu. Se on ollut mukana kilpailukalenterissa kaudesta alkaen, jolloin Ferrarin Michael Schumacher voitti kilpailun. Kaudella 2005 voittaja oli Renault’n Fernando Alonso, kuten myös kauden 2006 kilpailussa, jolloin Michael Schumacher oli toinen ja Kimi Räikkönen kolmas.
Bahrainin Grand Prix on ollut kauden ensimmäinen osakilpailu kausilla 2006 ja 2010. Kaudella 2010 kilpailun voitti Fernando Alonso, ensimmäisessä kilpailussaan Ferrari-tallin kuljettajana. Kauden 2010 kilpailu ajettiin Endurance-rataprofiililla. Tällöin radan pituus oli 6,299 km ja kierroksia ajettiin 49. Kokeilu ei ollut onnistunut ja rata palautettiin alkuperäiseen asuunsa 2011 kilpailua varten. Kaudella 2011 Bahrainin Grand Prix kuitenkin pudotettiin pois kilpailukalenterista maassa ilmenneiden levottomuuksien seurauksena. Kauden 2020 GP ajettiin tyhjille katsomoille koronaviruspandemian vuoksi. Vuonna 2021 uutisoitiin, että kilpailunjärjestäjät pyrkivät toteuttamaan osakilpailun kestävämmällä ja uusiutuvalla energiantuotannolla vuodesta 2022 lähtien vähentääkseen hiilipohjaisia päästöjä.
SC Bastia

SC Bastia on ranskalainen jalkapalloseura Bastiasta, Korsikan saarelta. Seura pelaa kaudella 2024–25 toiseksi korkeimmalla sarjatasolla Ligue 2:ssa. Seura on perustettu vuonna 1905. Seuran kotikenttä on Stade Armand-Cesari.
Joukkueen suurimmat saavutukset ovat Ligue 2'n mestaruus 1968 ja Coupe de Francen mestaruus vuonna 1981.
Oyn kieli

Oy on austroaasialainen kieli, jolla on noin 15 000 puhujaa Laosissa. Suurin osa kielen puhujista asuu Attapun provinssissa. Kieli jakautuu kuuteen murteeseen.